


Doložka vybraných vplyvov



	1. Základné údaje

	Názov materiálu

	Návrh zákona, ktorým sa menia a dopĺňajú niektoré zákony v súvislosti s nepoistenými vozidlami

	Predkladateľ (a spolupredkladateľ)

	Ministerstvo vnútra Slovenskej republiky v spolupráci s Ministerstvom financií Slovenskej republiky a Ministerstvom dopravy Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	september 2025

	Predpokladaný termín predloženia na pripomienkové konanie
	22. októbra – 11. novembra 2025

	Predpokladaný termín začiatku a ukončenia ZP** 
	-

	Predpokladaný termín predloženia na rokovanie vlády SR*
	december 2025

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).
Súčasná právna úprava v oblasti povinného zmluvného poistenia zodpovednosti za škodu spôsobenú prevádzkou motorového vozidla (ďalej len „PZP“)  je dlhodobo neadekvátna, čo vplýva na neefektívne fungujúci systém ukladania a vymáhania pokút v rámci povinného zmluvného poistenia. Súčasne aktuálny stav evidencie vozidiel neposkytuje relevantné a platné údaje, nakoľko existuje predpoklad, že v evidencii vozidiel sa nachádza okolo 300 tisíc reálne neexistujúcich motorových vozidiel. Uvedené skutočnosti spôsobujú množiace sa aplikačné problémy, neprimeranú záťaž okresným úradom i poisťovniam a zbytočne predlžujú rozhodovacie procesy na okresných úradoch v oblasti PZP.

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 
Hlavným cieľom predkladaného návrhu je predovšetkým zefektívniť a komplexne prehodnotiť systém ukladania a vymáhania pokút v rámci PZP na základe rozkazného konania, ktoré nahrádza súčasné správne konanie. Návrhom sa sleduje nové nastavenie celého mechanizmu v oblasti PZP vrátane vhodnejších procesov lehôt, pravidelných upozornení držiteľov nepoistených vozidiel i nového sadzobníka pokút. Neoddeliteľnou súčasťou komplexného prenastavenia systému v oblasti PZP je vyčistenie databázy evidencie vozidiel jednorazovým trvalým vyradením všetkých dlhodobo nepoistených vozidiel na základe umožneného generálneho pardonu. 

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
Ministerstvo vnútra Slovenskej republiky, Ministerstvo dopravy Slovenskej republiky, Ministerstvo financií Slovenskej republiky, Ministerstvo životného prostredia Slovenskej republiky, Národná banka Slovenska, Slovenská kancelária poisťovateľov, okresné úrady, spoločnosť TESTEK, a. s., spoločnosť S-EKA, s. r. o., občania Slovenskej republiky.

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?
Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.
Neboli identifikované žiadne alternatívne riešenia definovaného problému, nakoľko navrhované riešenie sa javí ako najvhodnejšie, pričom predstavuje výsledky spoločnej práce viacerých ústredných orgánov štátnej správy ako aj iných organizácií relevantných pre agendu PZP. 

Nulový variant – neprijatie navrhovanej právnej úpravy bude naďalej prehlbovať súčasný nevyhovujúci právny stav, spôsobovať ďalšie dlhodobé aplikačné problémy a predlžovať rozhodovacie procesy v podmienkach okresných úradov, čo v konečnom dôsledku oslabí dôveru občanov v správne orgány a bude mať pokračujúci nezanedbateľný vplyv na zodpovedných platiteľov PZP.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.
Plnenie cieľov bude vyhodnotené na základe porovnania dostupných dát z EVO, a na základe dostupných dát okresných úradov o ukladaní a výbere pokút a dát zo Slovenskej kancelárie poisťovateľov o počte poistných zmlúv. Plnenie cieľov bude vyhodnotené v termíne 2 roky od účinnosti zákona, s ohľadom na legisvakančný proces a začiatok účinnosti zákona.

	[bookmark: _GoBack]

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☒	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☐	Žiadne
	☒	Negatívne

	    z toho vplyvy na MSP

	☐	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
JUDr. Veronika Orsághová, odbor podporných činností, koordinácie a modernizácie verejnej správy sekcie verejnej správy, Ministerstvo vnútra Slovenskej republiky, veronika.orsaghova@minv.sk, omk.svs@minv.sk, tel.: +421 961 577 122

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 
Pri príprave materiálu sa vychádzalo zo záverov stretnutí pracovnej skupiny k PZP zloženej zo zástupcov ústredných orgánov štátnej správy, vytvorenej s cieľom zefektívnenia systému PZP jeho komplexným prehodnotením a nastavením vhodného mechanizmu na ukladanie pokút, ako aj z právneho rešeršu vypracovaného danou pracovnou skupinou. Východiskovým materiálom boli výsledky z kontroly Najvyššieho kontrolného úradu Slovenskej republiky zakotvené v Protokole č. Z-001194/2024/1110/SMG „Sankčný systém v oblasti PZP zodpovednosti za škodu spôsobenú prevádzkou motorového vozidla KA-044/2023/1110“. V neposlednom rade boli pri príprave návrhu zákona brané do úvahy poznatky a požiadavky aplikačnej praxe. 


	13. Stanovisko Komisie na posudzovanie vybraných vplyvov z PPK č. 139/2025 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

I. Úvod: Ministerstvo vnútra Slovenskej republiky predložilo dňa 10. septembra 2025 na predbežné pripomienkové konanie materiál: „Návrh zákona, ktorým sa menia a dopĺňajú niektoré zákony v súvislosti s nepoistenými vozidlami“. Materiál predpokladá negatívne vplyvy na rozpočet verejnej správy, ktoré nie sú rozpočtovo zabezpečené, negatívne vplyvy na limit verejných výdavkov a negatívne vplyvy na podnikateľské prostredie, pričom mechanizmus znižovania byrokracie sa neuplatňuje.

II. Pripomienky a návrhy zmien: Komisia uplatňuje k materiálu nasledovné pripomienky a odporúčania:


K doložke vybraných vplyvov
Komisia žiada predkladateľa v bode 9. Vybrané vplyvy materiálu o vyznačenie „Áno“ pre Mechanizmu znižovania byrokracie a nákladov.
Odôvodnenie: Novela zákona č. 106/2018 Z. z. v § 74 ods. 3 a § 75 ods. 3 sa dopĺňa novým odsekom, ktorým vznikne zvýšený administratívny náklad na podnikateľské prostredie.

Vyhodnotenie navrhovateľa: Akceptované.  Zmenené vyznačenie v bode 9 Doložky vybraných vplyvov. 

Komisia nesúhlasí, že „Návrh zákona, ktorým sa menia a dopĺňajú niektoré zákony v súvislosti s nepoistenými vozidlami“ nemá vplyv na informatizáciu spoločnosti. Predkladateľ sám v analýze vplyvov vplyv identifikoval a uvádza potrebu úpravy informačného systému. Komisia žiada v doložke vplyvov vyznačiť pozitívny vplyv na informatizáciu spoločnosti a zároveň vypracovať a do ďalšieho procesu predložiť analýzu vplyvov na informatizáciu spoločnosti.

Vyhodnotenie navrhovateľa: Neakceptované. Máme za to, že uvedený vplyv na informatizáciu spoločnosti nevzniká, nakoľko zastávame názor, že ide o informačný systém pre konkrétny účel, nejde však o novú službu pre občanov, ale o zmenu a rozšírenie informačných systémov v gescii Ministerstva vnútra Slovenskej republiky, ktorý sa rozširuje na účely povinného zmluvného poistenia. Tieto systémy nebudú používané občanmi. Dané systémy predstavujú už existujúce systémy, pričom návrhom zákona sa docieli ich úprava a vzájomná integrácia. Pôjde o súbor činností, ktoré budú smerovať k získaniu jednoznačných identifikácií pre pokračovanie procesu vyradenia z Evidencie vozidiel (EVO) a zasielania rozkazných príkazov.

Komisia žiada vyplniť bod 8. Preskúmanie účelnosti.
Odôvodnenie: Tento bod je povinnou súčasťou Doložky vybraných vplyvov a je nevyhnutné uviesť kedy a akým spôsobom bude vyhodnotené plnenie cieľov predkladaného materiálu.

Vyhodnotenie navrhovateľa: Akceptované. Doplnený bod 8 Doložky vybraných vplyvov.

Komisia žiada vyznačiť negatívne vplyvy na životné prostredie a vypracovať súvisiacu analýzu vplyvov. 
Odôvodnenie: Komisia nesúhlasí s tvrdením predkladateľa, že materiál nemá žiadne vplyvy na životné prostredie. Samotná Predkladacia správa uvádza, že návrh zákona môže predpokladať negatívny vplyv na životné prostredie s ohľadom na potencionálne nižší príjem do rozpočtu Environmentálneho fondu následkom hromadného vyradenia nepoistených vozidiel na základe generálneho pardonu. Je nepodstatné či predkladateľ považuje vplyv za marginálny alebo nie. Pri hodnotení akéhokoľvek negatívneho vplyvu na životné prostredie je potrebné vypracovať a predložiť príslušnú analýzu a presnejšie zdôvodniť prečo prípadne nie je možné vplyvy vyčísliť. Komisia tiež nesúhlasí s tvrdením predkladateľa, že sa jedná o marginálny negatívny vplyv na životné prostredie. Vzhľadom na skutočnosť, že Okresné úrady ročne dostanú od Slovenskej kancelárie poisťovateľov približne 300 000 oznámení o neuzatvorení PZP, nie je možné tento vplyv považovať za marginálny.

Vyhodnotenie navrhovateľa: Akceptované. S ohľadom na marginálnosť vplyvu a nemožnosť preukázania ani jeho reálneho odôvodnenia, bol odsek týkajúceho sa vplyvu na životné prostredie vypustený.  

Komisia žiada predkladateľa o vyznačenie negatívnych vplyvov predkladaného materiálu na MSP v bode 9 Doložky vybraných vplyvov, t. j., že predkladaný materiál má negatívny vplyv aj na MSP, nakoľko návrh zákona zavádza nový sadzobník pokút a rozkazné konanie, ktoré sprísňujú systém ukladania a vymáhania sankcií v rámci PZP. Hoci sa menia procesy lehôt a zavádzajú pravidelné upozornenia, v praxi to môže viesť k častejšiemu sankcionovaniu a vyššiemu finančnému aj administratívnemu zaťaženiu podnikateľov (aj MSP).

Vyhodnotenie navrhovateľa: Neakceptované. Účelom navrhovaných zmien je zníženie počtu vozidiel, ktoré nie sú kryté platným PZP. Navrhovaný systém zvyšuje efektívnosť kontroly a vymáhateľnosti zákonných povinností držiteľov vozidiel. Prispieva k spravodlivému a rovnomernému uplatňovaniu sankcií voči tým subjektom, ktoré si tieto povinnosti dlhodobo neplnia. Ukladanie sankcií – aj opakovane – nepredstavuje neprimerané administratívne ani finančné zaťaženie podnikateľských subjektov vrátane malých a stredných podnikov (MSP), pretože ide o dôsledok vedomého porušenia zákonných povinností, nie o novú regulačnú povinnosť. Systém navyše zohľadňuje primeranosť postihov, umožňuje prehľadnú komunikáciu s dotknutými subjektmi a reflektuje možnosti nápravy (napr. možnosť uzatvoriť PZP pred uložením sankcie). 
Z tohto dôvodu nie je predkladateľom identifikovaný nepriaznivý ani neprimeraný vplyv na MSP. Navrhované opatrenia smerujú k zabezpečeniu rovnakých podmienok pre všetkých účastníkov trhu a k ochrane poctivých podnikateľov, ktorí si zákonné povinnosti riadne plnia. Navyše, podľa nášho názoru, sankcie za nedodržanie zákonných povinností nemožno označovať ako negatívny vplyv.

K analýze vplyvov na rozpočet verejnej správy
Komisia žiada odôvodniť opodstatnenosť investície vo výške 2,75 mil. eur na jednorazové prečistenie Evidencie vozidiel (EVO). Podľa materiálu má úprava existujúceho systému Centrálnej evidencie správnych deliktov a priestupkov CESDaP za 150 tis. eur umožniť automatizované zasielanie rozkazov pri nezaplatení PZP cez Centrálne úradné doručovanie. Okrem toho sú v materiáli plánované investičné výdavky do IT vo výške 2,75 mil. eur na jednorazové prečistenie evidencie vozidiel. Predložený materiál neuvádza odôvodnenie, prečo má byť na jednorazové prečistenie evidencie vozidiel obstaraný IT systém za 2,75 mil. eur, aké bude mať uvedené „prečistenie“ prínosy a aké sú alternatívy k obstaraniu IT systému aj s ohľadom na to, že už predložený materiál obsahuje prvé odhady stavu evidencie vozidiel po prečistení podľa stanovených kritérií (zo 655 tis. vozidiel bez PZP ostane v evidencii 92,7 tis). 

Vyhodnotenie navrhovateľa: Čiastočne akceptované. Nebude sa obstarávať nový informačný systém, pôjde o konkrétne úpravy a vzájomnú integráciu 2 systémov, ktoré už Ministerstvo vnútra Slovenskej republiky využíva. Po prehodnotení možností úprav informačného systému EVO bol upravený rozpočet  na sumu 150 tis. eur v roku 2026, namiesto pôvodne predpokladaných 2 miliónov eur, a v ďalšom roku na podporu prevádzky v sume 75 000 eur. Na úpravu informačného systému Centrálna evidencia správnych deliktov a priestupkov (CESDaP) je rozpočtovaná suma 151 019 eur. Nejedná sa iba o jednorazové prečistenie EVO, ale úpravy zahŕňajú aj následné opakované periodické čistenie EVO s doplnením o funkčnosti, ktoré budú v oboch systémoch implementované natrvalo. Z uvedeného vyplýva, že činnosti zostanú v informačnom systéme EVO a v informačnom systéme CESDaP aj naďalej a budú sa pravidelne používať. 

Komisia žiada do materiálu doplniť spôsob odhadu a detailnú štruktúru nákladov na obstaranie IT systému na jednorazové prečistenie Evidencie vozidiel (EVO). Predložený materiál neuvádza spôsob odhadu ani detailnú štruktúru nákladov na obstaranie IT systému na prečistenie EVO. V materiáli absentuje definovanie problému v EVO, jednotlivé úkony potrebné na „prečistenie“, jednotkové ocenenie potrebných úkonov a alternatívne riešenia. 

Vyhodnotenie navrhovateľa: Neakceptované. Podľa vyjadrenia sekcie informatiky, telekomunikácií a bezpečnosti Ministerstva vnútra Slovenskej republiky, pokiaľ sa jedná o výšku investície, treba podotknúť, že ide o odhad ceny. Presné vyčíslenie investície bude známe až po riadnom schválení legislatívy v konkrétnom znení.

Komisia žiada odôvodniť opodstatnenosť navýšenia 49 pozícií aj s doplnením objemu a opisu ich pracovnej náplne. Kontrola PZP aj doteraz patrila medzi kompetencie okresných úradov, nie je preto dostatočne odôvodnené ďalšie navyšovanie kapacít. Z návrhu tiež vyplýva, že technické riešenie v systéme CESDaP má byť automatizované, nie je preto jasné, aké činnosti a v akom objeme má vykonávať dodatočných 49 nových zamestnancov.

Vyhodnotenie navrhovateľa: Akceptované. Po prehodnotení pripomienky navrhovateľom a za súčasného zohľadnenia prebiehajúcej konsolidácie i súčasného stavu štátneho rozpočtu budú negatívne vplyvy na zvýšené osobné výdavky rozpočtovej kapitoly Ministerstva vnútra SR zabezpečené tak, aby nezakladali dodatočné vplyvy na schválený štátny rozpočet na rok 2026, ale budú zabezpečené v rámci schválených limitov výdavkov a limitu počtu zamestnancov kapitoly Ministerstva vnútra SR na roky 2026 až 2028. 
 
Komisia žiada do tabuliek analýzy vplyvov na rozpočet doplniť odhad príjmov štátneho rozpočtu na základe už uvedených informácií. Predkladateľ v materiáli uvádza informácie potrebné pre odhad zvýšenia príjmov štátneho rozpočtu. Odhad zvýšených príjmov by mal pozostávať zo zvýšenia príjmu z odvodu z PZP a z dočasného zvýšenia príjmu na pokutách. Obe z položiek je možné odhadnúť podľa informácií dostupných v dokumente. 

Vyhodnotenie navrhovateľa: Akceptované. Doplnené v Analýze vplyvov na rozpočet verejnej správy, v časti príjmy verejnej správy. 

Všetky vplyvy na rozpočet verejnej správy vyplývajúce z materiálu Komisia žiada zabezpečiť v rámci schválených limitov výdavkov a limitu počtu zamestnancov kapitoly MV SR ako aj limitu verejných výdavkov kapitoly MV SR na príslušný rozpočtový rok, bez dodatočných požiadaviek na rozpočet verejnej správy a bez vplyvu na limit verejných výdavkov. V tejto súvislosti Komisia upozorňuje, že v rámci prípravy návrhu rozpočtu kapitoly VPS na roky 2026 až 2028 nie sú na uvedený účel alokované prostriedky.

Vyhodnotenie navrhovateľa: Čiastočne akceptované. Na základe Jednotnej metodiky na posudzovanie vybraných vplyvov je hlavným cieľom predbežného pripomienkového konania posúdiť, či predkladateľom identifikované a analyzované vplyvy materiálu sú uvedené reálne a predkladateľ vykonal posúdenie vplyvov v rámci procesu ustanoveného touto metodikou v dostatočnom rozsahu a či identifikoval všetky dotknuté subjekty. Máme za to, že predkladateľ pri posudzovaní vplyvov postupoval dôsledne a zodpovedne, definoval problém, navrhol riešenia vrátane určenia cieľov, ktoré sa návrhom zákona majú dosiahnuť a náležite posúdil vplyvy na vybrané oblasti. Súčasne si dovoľujeme uviesť, že zavedením navrhovaných zmien existuje predpoklad zefektívnenia pokutovania za neuzatvorenie PZP, čo bude mať za následok zvýšenie výberu finančných prostriedkov do štátneho rozpočtu za uložené pokuty, nakoľko súčasný stav vykazuje neefektívny systém vymáhania finančných prostriedkov z pokút, na čo poukázali aj výsledky kontroly Najvyššieho kontrolného úradu SR k tejto problematike, ktorá odporúčala zásadnú zmenu súčasného nastavenia systému pokutovania v rámci PZP. Z uvedeného vyplýva, že aktuálny stav prináša škody významného rozsahu pre štátny rozpočet v dôsledku nevytvorenia vhodných legislatívnych rámcov v danej oblasti. Z tohto dôvodu zlepšenie systému vymáhania pokút s účinnosťou od 1.3.2026 bude viesť k zvýšeniu príjmov štátneho rozpočtu, ktoré majú mať najvyššiu účinnosť práve v prvom roku schválenia navrhovanej zmeny. V ďalších rokoch, pod hrozbou vyšších sankcií a efektívneho vymáhania pokút, vrátane finálnej možnosti vyradenia motorového vozidla z EVO, je možné predpokladať zvýšenie počtu uzatvorených zmlúv o PZP, nakoľko majiteľom vozidiel sa na základe navrhovaného znenia návrhu zákona oplatí viac uzatvoriť PZP ako zaplatiť zákonom navrhované pokuty s možnosťou vyradenia jeho vozidla z EVO.
Napriek uvedenému navrhovateľ čiastočne akceptoval pripomienku komisie s tým, že negatívne vplyvy na zvýšené osobné výdavky rozpočtovej kapitoly Ministerstva vnútra SR budú zabezpečené tak, aby nezakladali dodatočné negatívne vplyvy na schválený štátny rozpočet na rok 2026 v tejto oblasti. Budú zabezpečené v rámci schválených limitov výdavkov a limitu počtu zamestnancov kapitoly Ministerstva vnútra SR na roky 2026 až 2028. Súčasne navrhovateľ prehodnotil aj negatívne rozpočtové vplyvy súvisiace s úpravou informačného systému Centrálnej evidencie správnych deliktov a priestupkov a s jednorazovým prečistením informačného systému EVO, na základe čoho bol upravený rozpočet  na sumu 150 tis. eur v roku 2026, z pôvodných predpokladaných 2 miliónov eur, hoci v ďalšom roku na podporu prevádzky ostala suma 75 000 eur. Na úpravu informačného systému Centrálna evidencia správnych deliktov a priestupkov (CESDaP) je rozpočtovaná suma 151 019 eur. Nejedná sa iba o jednorazové prečistenie EVO, ale úpravy zahŕňajú aj následné opakované periodické čistenie EVO s doplnením o funkčnosti, ktoré budú v oboch systémoch implementované natrvalo. Z uvedeného vyplýva, že činnosti v informačnom systéme EVO a v informačnom systéme CESDaP sa budú aj naďalej pravidelne používať.
Zastávame názor, že v konečnom dôsledku bude v dlhodobom horizonte príjem do štátneho rozpočtu markantne vyšší než aktuálne požadované rozpočtovo nekryté výdavky verejnej správy, čo v budúcnosti môže pomôcť štátnemu rozpočtu spamätať sa zo súčasného nežiaduceho stavu verejných financií SR. Záverom si dovoľujeme uviesť, že predkladateľ si uvedomuje, že všetky spomenuté odôvodnenia predstavujú odhady, ktoré nie je možné na 100 % zaručiť, avšak máme za to, že s ohľadom na očakávaný predpoklad zvýšených príjmov podľa uvedených výpočtov v spojení s aktuálnymi markantnými finančnými stratami v oblasti PZP za uplynulé roky (uskutočňovaného okresnými úradmi v správnom konaní) jednoznačne preukázané výsledkami kontroly uskutočnenej Najvyšším kontrolným úradom SR, je komplexná zmena nastavenia systému PZP viac než žiaduca. A takáto zásadná zmena, napriek predpokladanému značnému finančnému prínosu v budúcnosti, samozrejme prináša aj zvýšené výdavky, ktorých krytie nie je alokované v rámci kapitoly Ministerstva vnútra Slovenskej republiky. Na základe uvedených skutočností navrhujeme zvýšené výdavky na rozpočet verejnej správy vyplývajúce z návrhu zákona doplniť do dodatku k rozpočtu kapitoly Ministerstva vnútra SR v rozpočte verejnej správy na roky 2026 – 2028.

III. Záver: Stála pracovná komisia na posudzovanie vybraných vplyvov vyjadruje 
nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.
IV. Poznámka: Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu s vyhodnotením pripomienok.
Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko. 

JUDr. Martin Semanco
predseda Komisie


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

Uveďte pripomienky zo stanoviska Komisie z časti II. spolu s Vaším vyhodnotením:

